CELEX: 32017D0074
Language: hr
Date: 2016-11-25 00:00:00
Title: Provedbena odluka Komisije (EU) 2017/74 оd 25. studenoga 2016. o utvrđivanju zajedničkog fiskalnog sredstva za označivanje plinskih ulja i kerozina (priopćeno pod brojem dokumenta C(2016) 7546)

14.1.2017   
            
            
               HR
            
            
               Službeni list Europske unije
            
            
               L 10/7
            
         PROVEDBENA ODLUKA KOMISIJE (EU) 2017/74
   оd 25. studenoga 2016.
   o utvrđivanju zajedničkog fiskalnog sredstva za označivanje plinskih ulja i kerozina
   
      
         (priopćeno pod brojem dokumenta C(2016) 7546)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 95/60/EZ od 27. studenoga 1995. o fiskalnom označivanju plinskog ulja i kerozina (1), a posebno njezin članak 2. stavak 2.,
   budući da:
   
               (1)
            
            
               Za pravilno funkcioniranje unutarnjeg tržišta, a posebno za sprečavanje utaje poreza, Direktivom 95/60/EZ predviđa se zajednički sustav označivanja za utvrđivanje plinskih ulja obuhvaćenih oznakom 2710 00 69 kombinirane nomenklature (KN) te kerozina obuhvaćenog oznakom KN 2710 00 55, koji su pušteni u potrošnju oslobođeni od trošarine, ili koji podliježu sniženoj stopi trošarine. Prva oznaka podijeljena je na oznake KN 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 i 2710 20 19 kako bi se uzeli u obzir udio sumpora u plinskom ulju i prisutnost biodizela u plinskom ulju, a druga oznaka prenesena je u oznaku KN 2710 19 25 (2).
            
         
               (2)
            
            
               Provedbenom Odlukom Komisije 2011/544/EU (3) utvrđen je proizvod pod znanstvenim nazivom N-etil-N-[2-(1-izobutoksietoksi)etil]-4-(fenilazo)anilin („Solvent Yellow 124”) kao zajedničko fiskalno sredstvo za označivanje predviđeno Direktivom 95/60/EZ, za označivanje plinskih ulja i kerozina na koje se ne primjenjuje puna stopa davanja koja se primjenjuje na takve energente kad se koriste kao pogonsko gorivo.
            
         
               (3)
            
            
               Člankom 2. Provedbene Odluke 2011/544/EU zahtijeva se da se Provedbena odluka preispita najkasnije do 31. prosinca 2016., imajući u vidu tehnički razvoj u području sustava označivanja i potrebu sprečavanja zlouporabe energenata koji su oslobođeni od trošarine ili podliježu sniženoj stopi trošarine.
            
         
               (4)
            
            
               U okviru procesa preispitivanja Komisija je objavila poziv na iskaz interesa za predstavljanje proizvoda prikladnih za upotrebu kao fiskalno sredstvo za označivanje u plinskom ulju i kerozinu (4). Komisija nastoji pronaći tvar za označivanje s boljim učinkom u pogledu niza unaprijed utvrđenih kriterija u odnosu na tvar koja se trenutačno upotrebljava.
            
         
               (5)
            
            
               Budući da preispitivanje još nije završeno, „Solvent Yellow 124” trebao bi se i dalje upotrebljavati kao zajedničko fiskalno sredstvo za označivanje u smislu Direktive 95/60/EZ i podložno uvjetima utvrđenima u toj direktivi.
            
         
               (6)
            
            
               Ovom se Odlukom nijedno poduzeće ne oslobađa obveza iz članka 102. Ugovora.
            
         
               (7)
            
            
               Kako bi se uzele u obzir mogućnosti koje bi mogao donijeti razvoj znanosti trebalo bi odrediti rok za preispitivanje ove Odluke.
            
         
               (8)
            
            
               Ako se utvrdi da „Solvent Yellow 124” prouzročuje utaju poreza ili štetu za zdravlje ili okoliš, ili ako Komisija pronađe tvar s boljim učinkom od spomenute tvari, ovu bi Odluku trebalo preispitati bilo kada prije tog roka.
            
         
               (9)
            
            
               Provedbenu odluku 2011/544/EU stoga treba zamijeniti.
            
         
               (10)
            
            
               Mjere predviđene u ovoj Odluci u skladu su s mišljenjem Odbora za trošarine,
            
         DONIJELA JE OVU ODLUKU:
   Članak 1.
   Zajedničko fiskalno sredstvo za označivanje predviđeno Direktivom 95/60/EZ, za označivanje svih plinskih ulja obuhvaćenih oznakama KN 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 i 2710 20 19, kao i kerozin obuhvaćen oznakom KN 2710 19 25, je „Solvent Yellow 124” kako je utvrđeno u Prilogu ovoj Odluci.
   Države članice određuju razinu označivanja od najmanje 6 mg i najviše 9 mg sredstva za označivanje po litri mineralnog ulja.
   Članak 2.
   Ova se Odluka mora preispitati najkasnije do 31. prosinca 2021., pri čemu treba uzeti u obzir tehnički razvoj u području sustava označivanja i potrebu sprečavanja zlouporabe energenata koji su oslobođeni od trošarine ili podliježu sniženoj stopi trošarine.
   Ako se utvrdi da „Solvent Yellow 124” prouzročuje utaju poreza ili štetu za zdravlje ili okoliš. ili ako Komisija pronađe tvar s boljim učinkom od spomenute tvari, ovu bi Odluku trebalo preispitati ranije.
   Članak 3.
   Provedbena odluka 2011/544/EU stavlja se izvan snage.
   Članak 4.
   Ova je Odluka upućena državama članicama.
   
      Sastavljeno u Bruxellesu 25. studenoga 2016.
      
         
            Za Komisiju
         
         Pierre MOSCOVICI
         
            Član Komisije
         
      
   
   
      (1)  SL L 291, 6.12.1995., str. 46.
   
   
      (2)  Oznake kombinirane nomenklature odgovaraju onima iz Provedbene uredbe Komisije (EU) 2015/1754 оd 6. listopada 2015. o izmjenama Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 285, 30.10.2015., str. 1.).
   
      (3)  Provedbena odluka Komisije 2011/544/EU od 16. rujna 2011. o utvrđivanju zajedničkog fiskalnog sredstva za označivanje plinskih ulja i kerozina (SL L 241, 17.9.2011., str. 31.)
   
      (4)  SL C 299, 11.9.2015., str. 28.
   
   
      PRILOG
      
                  1.
               
               
                  Identifikacija prema indeksu bojila: Solvent Yellow 124.
               
            
                  2.
               
               
                  Znanstveni naziv: N-etil-N-[2-(1-izobutoksietoksi)etil]-4-(fenilazo)anilin.